La Carrera Solidària a favor d'UNICEF tindrà lloc el pròxim 27 de novembre en el Port de Sagunt
16 de novembre 2016

![Imagen 1](/media/e0uorrjv/81-img_20161116_131635.jpg)

El pròxim diumenge **27 de novembre** tindrà lloc, **a les 11 hores**, en el Port de Sagunt la Carrera Solidària a favor d'UNICEF _“Pels drets de la Infància”_. La carrera tindrà la seua **eixida des del Casino de la Gerència** i tindrà una versió familiar de 2.5 km i una altra de 5 km. Estarà organitzada per les regidories de Joventut i Esports, amb la col·laboració dels clubs d'atletisme local, Atletisme Sagunt, Club Camp de Morvedre i CAEM, així com també de l'empresa Cronometra i Carrefour, que ha inclòs en els tiquets de compra informació sobre la carrera per a incentivar als veïns i veïnes a la seua participació, i també publicitat del cartell al seu centre de la localitat.

**Sagunt** va ser recentment nomenada **Ciutat Amiga de la Infància** per UNICEF, segell que va ser lliurat el passat 15 de Novembre a Santander. Per la seua banda el 20 de novembre és el dia Universal de la Infància: L'Assemblea General de l'ONU va recomanar en 1954 destinar un dia a fomentar la fraternitat entre els xiquets i les xiquetes del món, i promoure el seu benestar amb activitats socials i culturals. És un dia de celebració pels avanços aconseguits, però sobretot és un dia per a cridar l'atenció sobre la situació dels xiquets més desfavorits, donar a conèixer els drets de la infància i conscienciar a les persones de la importància de treballar dia a dia pel seu benestar i desenvolupament, per açò **els diners recaptats en la carrera seran donats a un dels projectes d'UNICEF destinat a ajudar a la població infantil a Siria.**

Les previsions de participació són optimistes, ja que s'espera una gran afluència d'inscripcions, sobretot en la carrera familiar de 2.5km, ja que l'objectiu és doble: d'una banda que els xiquets participen i celebren el dia dels seus drets, i d'altra banda, donar els diners a UNICEF. A més a més de la carrera de 2.5 km i la 5 km, hi haurà activitats per a xiquets (inflables, tallers, circuit de bicis boges) d'11 hores a 14 hores, així com també un concert de música a les 12:30.

El regidor delegat de Joventut i Esports, Guillermo Sampedro, ha assenyalat que **“dins de les activitats que estem desenvolupant des de Joventut per a fomentar els drets de la infància, també hem volgut incorporar l'esport, però des d'un punt de vista familiar i com a activitat saludable i no competitiva. A més a més, per a celebrar que hem sigut reconeguts amb el segell Ciutat Amiga de la Infància, la recaptació anirà íntegra a projectes d'UNICEF. Confiem que el dia de la carrera, els carrers del Port de Sagunt s'òmpliguen de famílies i de xiquets i xiquetes fent la carrera o participant en la resta d'activitats”.**

  
 

Les inscripcions es poden realitzar a través de la web:

[https://sportmaniacs.com/es/services/inscription/carrera-solidaria-unicef-por-los-derechos-de-la-infancia](https://sportmaniacs.com/es/services/inscription/carrera-solidaria-unicef-por-los-derechos-de-la-infancia)  

*   [](http://www.facebook.com/sharer.php?u=https://aytosagunto.es/va/actualitat/la-carrera-solidaria-a-favor-d-unicef-tindra-lloc-el-proxim-27-de-novembre-en-el-port-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/la-carrera-solidaria-a-favor-d-unicef-tindra-lloc-el-proxim-27-de-novembre-en-el-port-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-carrera-solidaria-a-favor-d-unicef-tindra-lloc-el-proxim-27-de-novembre-en-el-port-de-sagunt/ "Linked In")
*   [](mailto:?body=https://aytosagunto.es/va/actualitat/la-carrera-solidaria-a-favor-d-unicef-tindra-lloc-el-proxim-27-de-novembre-en-el-port-de-sagunt/)